« The Red Cap on Tour in Verona
The Red Cap on Tour in Italy »
Oktober 7, 2014 deur Louwie Ons onlangse swerftog van Oos na Wes, en Noord na Suid om brood op die tafel te kry, met dalk so `n knertsie botter daarby.
Thabazimbie se wêreld is nog droog en kaal na die Winter.
Sit die outjie vir ons en loer teen die damwal.
En binne in die krip hierdie menere, Lymnaea natalensis wat veronderstel is om my te help om brood op die tafel te kry.
Die Krokodil rivier sonder enige krokodille so ver as ek kan sien.
Uitsig vanaf `n jagtershut op die wildplaas van Louis Botha. Nie die general van ouds nie.
As jy ooit eendag in die omgewing wil gaan uitspan, dan is Boschfontein Gastehuis die plek om dit te gaan doen. Een van die jagtershutte wat gehuur kan word. Jy hoef nie te gaan jag nie. Net rus is goed genoeg.
So sal dit lyk as jy die potlood opneem en die landskap teken.
Rustig en stil. Louis sal jou op `n trip teen die berg op vat as jy wil gaan slake jag soos ek.
Vrind Jan, mede slakjagter, bekyk die lot maer koeie met kalwers. Is tyd vir reën, die diere kry swaar.
Die jagtog skuif ooswaarts na Dronkwordspruit, waar die gedroggies in die skadu van die BuddhisteTempel skuil. Die tempel is net buite sig in die agtergrond.
Terug by die huis waar die Buddha die Maan in sy Lotusblom-houer vang.
“So we saunter toward the Holy Land, till one day the sun shall shine more brightly than ever he has done, shall perchance shine into our minds and hearts, and light up our whole lives with a great awakening light, as warm and serene and golden as on a bankside autumn.”
Henry david Thoreau “Walking”
Posted in Louwie | Tagged Henry David Thoreau, Reisiger, Slakkejag, Thabazimbie | 7 Kommentaar	7 Responses
op Oktober 7, 2014 at 11:23 nm vvuureoc
Lyk amper soos my wereld.
As jy nou slakke jag is daar knofferlbotter betrokke?
op Oktober 8, 2014 at 6:11 vm ddupl3ss1s
”as jy ooit ‘n leeu wil jag in die dag of in die nag //gooi sout op sy stert en wag..’ ek weet werklik nie hoekom spring die woorde in my kop toe ek die slakkepasjag lees nie .. die ruik by ‘n krip ..van bees en grond sal my altyd bybly, ek het die kuier om den brode baie geniet
op Oktober 8, 2014 at 6:54 vm Louwie
Nee Okkie, geen knoffel hoegenaamd nie. Wel `n glasie rooiwyn so nou en dan, of Whisky as die dag jou energie erg getap het!
op Oktober 8, 2014 at 6:59 vm Louwie
Ddupl dankie vir die inloer. Nee daar was ook geen leeus by die jag betrokke nie. Daardie wêreld is reeds lank ontleeu. En net soos leeus, word beesboere ook `n bedreigde spesie in daardie geweste. Al die boere spring nou op die eksotiese wild wa.
op Oktober 9, 2014 at 4:02 vm vvuureoc
Toe ek my verstand gekry het was my oupa ‘n wol – vleisboer maar daar is stadigaan oorgeskakel na suiwer vleisbees toe. Die keuse destyds was Bramaanbulle en Afrikaner koeie. Die verduideliking aan my was dat die Bramane vinniger gewig aansit as die diere voerkrale toe kom maar dat die Afrikaner koeie beter kalwers kan grootmaak in die veld tot by speenoud.
op Oktober 9, 2014 at 9:19 nm Louwie
Okkie, daardie stryd word steeds voortgesit. Jy kry die ouens wat sweer by Brahmaan beeste as die beste terwyl ander die lof van Beefmaster of Bonsmare sal besing. Onlangs was daar `n Nguni manie onder die Volk.
Maar soos die wit Afrikaner in hierdie land in onguns verval het, net so het die Afrikanerbees stil van die toneel verdwyn. Daar is min van hulle oor.
op Oktober 15, 2014 at 9:25 vm vvuureoc
So koop oupa se een buurman Cohen (”die Jood” volgens oupa) ‘n duur Afrikanerbul om sy bees te verbeter. Ongelukkig kom rapporteer die veldwagter ongeveer n week later dat ‘n slang die gepik het Cohen het uitgery met die Ford bakkie en net daar by die dooie bul die slang se spoor gevat Toe hy op die slang afkom spring hy uit die bakkie gryp ‘n slaanding op die bak en slaan die slang net daar dood. Toe hy tot sy sinne kom besef hy sy slaanding was die 8 duim dropperstok. Blykbaar was die se werk op die afstand tussen die dwarsdrade waaraan die dropper gebing word te reguleer. Volgens die veldwagter het die oubaas eers ‘n ruk op ‘n klip gesit en bewe voor hulle weer terug is!